Randal Kolo Muani. Randal Kolo Muani (1998-yil 5-dekabrda tugʻilgan) — fransiyalik professional futbolchi. U Ligue 1ning Paris Saint-Germain klubi va Fransiya terma jamoasida hujumchi sifatida oʻynaydi. Yoshligi. Randal Kolo Muani 1998-yil 5-dekabrda Seine-Saint-Denis departamentining Bondy kommunasida tugʻilgan. Uning ota-onasi Kongo Demokratik Respublikasining Kinshasa shahridan edi. Shu sababli Kolo Muani ham fransuz, ham kongo millatiga mansub. 2008-yil 3-sentyabrda ota-onasining fuqarolikka oʻtish jarayonida u ham Fransiya fuqaroligini olgan. Klubdagi faoliyati. Nantes. Kolo Muani Parij yaqinidagi turli klublarda oʻynagach, 2015-yilda Nantesning yoshlar akademiyasiga oʻtgan. 2018-yilning 4-iyunida u dastlabki klubi Nantes bilan ilk professional shartnomasini imzoladi. Kolo Muani professional debyutini 2018-yil 30-noyabrda Liga 1 doirasidagi Saint-Etiennega qarshi oʻyinda (3:0) oʻtkazdi va bu oʻyin jamoasining magʻlubiyati bilan yakunlandi. 2019-yil avgust oyida u mavsumiy ijara shartnomasi asosida Boulognega qoʻshildi. Eintracht Frankfurt. 2022-yil 4-mart kuni Bundesliganing Eintracht Frankfurt klubi Nantesdagi shartnomasi muddati tugashidan oldin Kolo Muani bilan shartnoma imzoladi. U klub bilan 5 yillik shartnoma tuzishga rozi boʻlgan. 2022-yil 26-oktyabrda Kolo Muani Chempionlar ligasidagi ilk golini Marseillega qarshi gʻalaba bilan kechgan oʻyinda (2:1) kiritdi. 1-noyabr kuni u Eintracht safida Sporting CP klubiga qarshi oʻynab, raqibi ustidan 2:1 hisobida gʻalaba qozonishga sababchi boʻlgan golni urdi va klubini Chempionlar ligasi doirasida birinchi marta pley-off bosqichiga chiqishiga yordam berdi. Paris Saint-Germain. 2023-yil 1-sentyabrda Liga 1 klubi Paris Saint-Germain Kolo Muani bilan 80 million yevro evaziga shartnoma imzoladi. Ushbu shartnomada qoʻshimcha 5 million yevrolik potensial bonuslar ham koʻzda tutilgan. Kolo Muani klubga besh yillik shartnoma asosida qoʻshilgan. Xalqaro faoliyati. Kolo Muani Fransiya terma jamoasining yoshlar terma jamoasi aʼzosi boʻlgan. U avvalroq mamlakatining 21 yoshgacha boʻlganlar terma jamoasida oʻynagan. 2022-yil 15-sentyabr kuni Kolo Muani UEFA Millatlar ligasining ikkita oʻyinida oʻynash uchun Fransiya terma jamoasi tarkibiga ilk bor taklif etildi. 2022-yilning 16-noyabrida Christopher Nkunku jarohati tufayli terma jamoani tark etishga majbur boʻlganidan soʻng, Kolo Muani Fransiya terma jamoasining Jahon chempionatida ishtirok etuvchi terma jamoasi tarkibida Nkunkuning oʻrniga maydonga tushdi. Yutuqlari. Nantes Eintracht Frankfurt Paris Saint-Germain Fransiya